
Hazai pulyka állományokból izolált baktériumtörzsek érzékenységi vizsgálata

Kulcsszavak: antibiotikum; rezisztencia; baktérium; pulyka; érzékenység
A dolgozat a hazai pulykaállományokból származó baktériumtörzsek antimikrobiális rezisztenciájának átfogó vizsgálatát mutatja be. A kutatás középpontjában az Escherichia coli, Staphylococcus aureus, Enterococcus spp., valamint Clostridium perfringens törzsek állnak, amelyek komoly köz- és állategészségügyi jelentőséggel bírnak. A vizsgált törzsek érzékenységét több hatóanyag-csoportra vonatkozóan elemeztük, beleértve a béta-laktám antibiotikumokat, aminoglikozidokat, tetraciklineket, fluorokinolonokat és fenikolokat.
Az antimikrobiális rezisztencia (AMR) globális probléma, amely veszélyezteti az élelmiszer-biztonságot és az emberi egészséget. A pulykaállományokban található baktériumok rezisztenciája élelmiszer útján terjedhet az emberekre, amely kezelési kudarcokat és a másodvonalbeli antibiotikumok használatát eredményezik.
A kutatás során 1338 baktériumtörzset vizsgáltunk, amelyek közül 70 klinikai esetből, 1268 pedig kommenzalista forrásból származott. Az eredmények regionális bontásban is bemutatásra kerültek, feltárva a helyi különbségeket.
A kutatás rámutatott arra, hogy a baktériumok antimikrobiális rezisztenciája többtényezős jelenség, amelyet befolyásol az antibiotikum-használat mértéke és az állattartási gyakorlatok. Az AMR elleni küzdelemben kulcsszerepet játszik a folyamatos monitorozás, amely lehetővé teszi a beavatkozások finomhangolását. A dolgozat hangsúlyozza az „Egy Egészség” megközelítés fontosságát, amely a humán és állategészségügy integrált szemléletét tűzte ki célul.



